**זכויותיהם של לסביות, הומוסקסואלים, טרנסג'נדרים וביסקסואלים (להט"ב) במלאווי** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. חוק העונשין של מלאווי אוסר על "ידיעה גשמית נגד סדרי הטבע", ניסיונות לבצע "ידיעה גשמית נגד סדרי הטבע" ו-"מעשה מגונה גס" שמתייחסים דה פקטו לפעילות הומוסקסואלית בין זוגות חד-מיניים. כתוצאה מקיומם של הסעיפים בחוק העונשין, שעברו בירושה מתקופת שלטונה של האימפריה הבריטית על מלאווי (בזמן היותה מרכז אפריקה הבריטית) למלאווי העצמאית של היום, ומטילים על פעילות הומוסקסואלית בהסכמה בין גברים עונש של 14 שנות מאסר עם אפשרות לענישה גופנית, ו-5 שנות מאסר לפעילות הומוסקסואלית בין נשים. בסוף דצמבר 2009, אישה טרנסג'נדרית בשם טיוונגה צ'ימבלנגה וגבר הטרוסקסואל בשם סטיבן מונג'זה, נעצרו לאחר שערכו מסיבת נישואים מסורתית. ב-18 במאי 2010 הם נמצאו אשמים בביצוע "עבירות לא טבעיות" ו-"מעשים מגונים בין זכרים" ונידונו ל-14 שנות מאסר כולל עבודת כפייה. עם זאת, ב-29 במאי 2010, הנשיא, בינגו וה מותריקה, חנן את הזוג. ב-5 בנובמבר 2012, ממשלת מלאווי הטילה מורטוריום על כלל הסעיפים שהפלילו קיום פעילות הומוסקסואלית.

ב-26 ביוני 2021, נערך מצעד הגאווה הראשון של המדינה בבירה לילונגווה שאורגן על ידי ארגון זכויות הלהט"ב המקומי "Nyasa Rainbow Alliance" עם כ-50 מפגינים שהגישו עצומה לפקידי מועצת העיר בדרישה להכרה בנישואים חד-מיניים וגישה טובה יותר לשירותי בריאות עבור להט"ב מלאווים.

מעמד בחוק
---------

חוק העונשין של מלאווי קובע איסור על קיום פעילות הומוסקסואלית בין מבוגרים בהסכמה באומרו כי,

> "כל אישה שעושה, בין אם בפומבי ובין אם באופן פרטי, כל מעשה מגונה גס באדם אחר, או רוכשת אישה אחרת לבצע בה כל מעשה מגונה גס, או מנסה להשיג כל מעשה כזה על ידי אישה כלשהי עם עצמה או עם אישה אחרת, בין בציבור ובין אם בפרטיות, תהיה אשמה בעבירה ודינה - מאסר חמש שנים".
> 
> 
> — סעיף 137א: נוהגים מגונים בין נשים.
> 
> 
> כל אדם ש-
> 
> 
> * (א) יש לו ידיעה גשמית על כל אדם בניגוד לסדר הטבע, או...
> * (ג) מתיר לאדם להיות בעל ידיעה גשמית עליו בניגוד לסדר הטבע,
> 
> 
> יהיה אשם בעבירה פלילית ודינו - מאסר 14 שנים, עם או בלי ענישה גופנית.
> 
> 
> — סעיף 153. עבירות לא טבעיות.
> 
> 
> כל אדם שינסה לבצע אחת מהעבירות המפורטות בסעיף הקודם, יאשם בעבירה פלילית ודינו - מאסר 7 שנים, עם או בלי ענישה גופנית.
> 
> 
> — סעיף 154: ניסיון לבצע עבירות לא טבעיות.
> 
> 
> כל אדם זכר אשר, בין אם בפומבי ובין אם בפרטיות, עושה כל מעשה מגונה באדם זכר אחר, או רוכש אדם אחר לבצע עמו כל מעשה מגונה גס, או מנסה להשיג ביצוע של כל מעשה כזה על ידי זכר כלשהו עם עצמו או עם גבר אחר, בין בציבור ובין אם בפרטיות, יאשם בעבירה פלילית ודינו - מאסר 5 שנים, עם או בלי ענישה גופנית [לפי סעיף 28 לחוק העונשין].
> 
> 
> 
> — סעיף 156: נוהגים מגונים בין גברים.
> 
> 

כלי תקשורת דיווחו בדצמבר 2011 כי סעיפי החוק הללו נשלחו לעיון בוועדת החוק של מלאווי (MLC), תוך ציטוט של אפרים חיומה (אנ'), שר המשפטים של מלאווי. עם זאת, משלחת ברמה גבוהה של מומחים משפטיים שמונתה על ידי מכון זכויות האדם של לשכת עורכי הדין הבינלאומית (אנ') חשפה בינואר 2012 כי הוועדה לא התבקשה, בפועל, לבחון את סעיפי החוקים.

ב-18 במאי 2012, נשיאת מלאווי ג'ויס באנדה הודיעה על כוונתה לבטל את סעיפי החוקים שמפלילים פעילות הומוסקסואלית בין מבוגרים בהסכמה. ב-5 בנובמבר, ממשלת מלאווי הטילה מורטוריום על כלל הסעיפים הפליליים נגד קיום פעילות הומוסקסואלית. התובע הכללי ושר המשפטים של מלאווי ראלף קסמברה הורה למשטרה לא לעצור אזרחי להט"ב על רקע הסעיפים, עד לביקורת מהאסיפה הלאומית (אנ'). עם זאת, שלושה ימים לאחר מכן, חזר בו והצהיר כי "לא הייתה הוראה כזו ולא קיים דיון על הכשרת נישואים חד-מיניים".

בנובמבר 2013 הודיע בית המשפט העליון של מלאווי על כוונתו לבדוק את חוקתיות סעיפי חוק העונשין לאחר קבלת ערעור. מוקד הערעור היה מקרה של שלושה אסירים שהורשעו ב-2011 ומרצים עונשים שנעים בין 10 ל-14 שנות מאסר בגין קיום מעשים הומוסקסואלים בהסכמה. בינואר 2014 עוכבו דיוני בית המשפט העליון בתיק עד להכרעה של בית המשפט עצמו האם הוא רשאי לעבור לבחינת סוגיית החוקתיות של סעיפי החוק. נכון לשנת 2019, לא ניתנה פסיקה בתיק.

בספטמבר 2016, הנשיא פיטר מותריקה הצהיר כי הוא "רוצה שזכויותיהם של הומוסקסואלים יכובדו" והציע משאל עם על ביטול הפללה המשפטית של קיום פעילות הומוסקסואלית בהסכמה והכשרתם של נישואים חד-מיניים במלאווי. עם זאת, לאחר מכן הצהיר דובר בית הנשיא שהצהרותיו הן "דעתו האישית בנושא ולא מדיניות".

ב-9 בפברואר 2016, בית המשפט העליון במזוזו התיר לשירות משטרת מלאווי, מנהל התביעות הציבוריות, להמשיך לעצור ולהעמיד לדין הומוסקסואלים ולסביות שמבצעים פעילות הומוסקסואלית בהסכמה. שופט בית המשפט העליון דינגיסוואיו מאדיס אישר צו מניעה שהתבקש על ידי מנהיגים דתיים בדרישה להפסיק את הטלת ההשעיה של הממשלה על מעצרים נגד להט"ב מלאווים במסגרת סעיפי חוק העונשין נגד הומוסקסואליות במדינה במהלך דיוני בית המשפט על חוקתיות סעיפי החוק. התביעות המשיכו מאז עד לבחינה שיפוטית של החלטות, התנהגות והתנערות מהחובה המשפטית והחוקתית על ידי שר המשפטים והחוקה, מנהל התביעה הציבורית ושירות משטרת מלאווי.

הכרה במערכות יחסים חד-מיניות
----------------------------

מלאווי אינה מכירה בנישואים חד מיניים, וגם לא בכל צורה מוגבלת יותר של זוגיות חד מינית (איחוד אזרחי, נישואי חוזה, מעמד ידועים בציבור). ב-17 באפריל 2015 נכנס לתוקף חוק הנישואים, הגירושים ויחסי המשפחה שאסר על כל ביצוע של נישואים חד-מיניים או איחודים אזרחיים בקרב זוגות חד-מיניים. בעוד שהחוק זכה לשבחים על העלאת גיל המינימום של נישואים הטרוסקסואלים מ-16 ל-18, הוא זכה במקביל לביקורות שליליות רבות על אפליית זוגות חד-מיניים ועל תוכנו שקובע שמינו של אדם נקבע בלידתו בלבד ובכך, החוק החדש אוסר על הכרה משפטית בשינוי מגדר לטרנסג'נדרים שעברו ניתוח להתאמה מגדרית להתחתן עם אדם ממין אחר. כמו כן החוק כולל השוואות בין פעילות הומוסקסואלית לאונס והטרדות מיניות.

הגנה מפני אפליה
---------------

לא קיימים חוקים שמעניקים הגנה משפטית מפני אפליה על רקע נטייה מינית או זהות מגדרית במלאווי.

### חוקת מלאווי

חוקת מלאווי אינה אוסרת על אפליה על רקע נטייה מינית או זהות מגדרית. עם זאת, עורך הדין כריספין סיבאנד שמתמחה בסוגיות של זכויות אדם, טען בשנת 2010 כי העילות מוגנות מאפליה על פי סעיף 20 לחוקה, שקובע כי "לכל בני האדם, על פי כל חוק, מובטחת הגנה שווה ואפקטיבית מפני אפליה על רקע גזע, צבע, מין, שפה, דת, דעה פוליטית או אחרת, לאום, מוצא אתני או חברתי, נכות, רכוש, לידה או מעמד אחר". עם זאת, לא הייתה פסיקה משפטית רשמית כלשהי שאישרה את הטענה.

תנאי מחיה
---------

בספטמבר 2009, מרי שאווה (אנ'), מזכירה לסוגיות תזונה, HIV ואיידס בלשכת נשיא המדינה, הצהירה כי מלאווי "חייבת לתת לאנשים הומוסקסואלים גישה לשירותי HIV ואיידס". לדבריה, "יש צורך לשלב גישת זכויות אדם באספקת שירותי HIV ואיידס לקבוצות סיכון כאלה כמו גברים המקיימים יחסי מין עם גברים אם נצטרך להיאבק באיידס".

בפברואר 2010 הפעיל פיטר סאוואלי נעצר על כך שהדביק פוסטרים בכביש סואן בבלנטייר שעליהם נכתב "זכויות הומוסקסואלים הן זכויות אדם". לאחר מכן הוא הואשם בהתנהגות ש-"עלולה לגרום להפרת השלום" ונשא בעונש של ניקוי חצרות בית משפט מקומי בבלנטייר למשך 60 יום.

באפריל 2010, הנשיא בינגו וה מותריקה גינה פעילות הומוסקסואלית באומרו "זה רע. יש דברים מסוימים שאנחנו המלאווים פשוט לא עושים".

דו"ח מעמד זכויות האדם של מחלקת המדינה של ארצות הברית לשנת 2011 במלאווי מצא כי,

> "הסביבה תורמת לאפליה על רקע נטייה מינית נוצרה ונשמרת על ידי בכירי ממשל. ביום התיירות העולמי בספטמבר [2011], אמר שר התיירות [דניאל ליווימבי] כי לא ראוי שאזרחים יעסקו בפעילות הומוסקסואלית אותה כינה כ-"מאוד לא מלאווית". התפיסה השקרית לפיה מדינות מערביות מונעות סיוע כספי אלא אם המדינה מכשירה נישואים חד-מיניים, הגבירה התנהגות הומופובית בקרב האוכלוסייה".
> 
> 

בפברואר 2014, האגודה המוסלמית של מלאווי (MAM) קראה לדון הומוסקסואלים למוות באומרה כי "יש לגזור על העבריינים עונש מוות כדרך לוודא שהנושא מרוסן".

בינואר 2016, דובר מפלגת העם (אנ'), קן מסונדה, פרסם בעמוד הפייסבוק שלו הצהרות לפיהן הומוסקסואלים מלאווים "גרועים יותר מכלבים", הומוסקסואלים ולסביות הם "בנים ובנות של השטן" ושיש "לרצוח אותם". ארגון החברה המשפטית של מלאווי (אנ') מתח ביקורת שלילית על הצהרותיו והגיש אישומים נגד מסונדה לבית משפט, תוך כדי שהארגון ביקשה מהמשטרה ומוועדת זכויות האדם של מלאווי לחקור את הצהרותיו של מסונדה כדברי שטנה. התיק נגד מסונדה יצא לאחר מכן וקודם על ידי חברת עורכי הדין, המרכז לזכויות אדם ושיקום (CHRR) ופעילי זכויות להט"ב במרכז לפיתוח עמים (CEDEP). מספר ארגוני חברה אזרחית אחרים הביעו עניין בהצטרפות לתביעה בתיק, בהם מגן זכויות נוער וילדים (YOCRIS), הפורום לפיתוח לאומי (FND) והארגון לייעוץ הנוער המתבגר (CAYO). עם זאת, התיק נגד מסונדה נדחה ולאחר מכן הופסק על ידי קצ'לה, מנהל התביעות הציבוריות של מלאווי, שהתערב בנושא ב-21 בינואר.

בינואר 2016, אריק סמביסה, הומוסקסואל מלאווי מבלנטייר בדרום מלאווי, הצהיר בפני מראיין על היותו הומוסקסואל והצהיר באומרו כי "נמאס לי לקבל ייחס כאזרח סוג ב" על ידי מה שהוא כינה "ממשלת מלאווי ההומפובית והחברה ההומפובית" באומרו "תהרגו אותנו או שתנו לנו את הזכויות שלנו". הוא נעצר לזמן קצר על ידי המשטרה לאחר פרסום סיפורו והוסתר לזמן קצר במהלך אותה תקופה.

ב-4 בינואר 2017, אלפי מפגינים דתיים ברחבי 28 המחוזות של המדינה השתתפו בהפגנות נגד העברת אי-הפללה בנוגע לפעילות הומוסקסואלית בין מבוגרים בהסכמה.

דו"ח מאוקטובר 2018 של הארגון "Human Rights Watch" מצא שאזרחי להט"ב במלאווי חשופים ל-"מעצרים שרירותיים, אלימות פיזית ואפליה". הדו"ח המליץ על ביטול הפללה של פעילות הומוסקסואלית בהסכמה על מנת "להבטיח שאזרחי להט"ב יהיו מוגנים טוב יותר".

בשנת 2021 נערך בבירה לילונגווה מצעד הגאווה הראשון אי פעם במלאווי, שכלל כ-50 מפגינים.

### הרשעתם וחנינתם של טיוונגה צ'ימבלנגה וסטיבן מונג'זה

בסוף דצמבר 2009, אישה טרנסית בשם טיוונגה צ'ימבלנגה וגבר הטרוסקסואל בשם סטיבן מונג'זה, נעצרו לאחר שערכו "צ'ינקוסווה", טקס אירוסים מסורתי ולאחר מכן נכלאו בתאי מעצר נפרדים בבלנטייר. השופט ניאקוואווה אוסיווה דחה לאחר מכן את שחרורם בערבות עבור הגנתם לכאורה באומרו "הציבור בחוץ כועס עליהם". בפסק דין שפורסם ב-22 בפברואר 2010, דחה שופט בית המשפט העליון של מלאווי, לובמור ג. מונלו את בקשת הנאשמים לכינוס בית משפט לחוקה כדי להכריע בחוקתיותם של הסעיפים 153 ו-156 לחוק העונשין שבהם הואשמו בעודו הצהיר כי "ממכלול המסמכים שבפניי הגעתי למסקנה כי ההליכים הפליליים העומדים בפני בית משפט השלום הראשי אינם נוגעים באופן מפורש ומהותי לפרשנות או יישומה של החוקה". ב-18 במאי 2010, החשודים נמצאו אשמים בביצוע "עבירות לא טבעיות" ו-"נוהגים מגונים בין גברים" על פי סעיפי חוק העונשין. השופט אוסיווה הטיל על הזוג את העונש המקסימלי שניתן על רקע הסעיפים של 14 שנות מאסר עם עבודת כפייה באומרו "אני אתן לכם גזר דין מפחיד כדי שהציבור יהיה מוגן מפני אנשים כמוכם כדי שלא נתפתה לחקות את הדוגמה הנוראה הזו. אנחנו יושבים כאן כדי לייצג את החברה המלאווית, שאני לא מאמין שהיא מוכנה בנקודת זמן זו לראות את בניה מתחתנים עם בנים אחרים או עורכים טקסי אירוסים".

תהליך המשפט של הזוג, סיבות הרשעותיהם ומתן גזר הדין גונו באופן בינלאומי על ידי ארגוני זכויות אדם, כולל ארגונים מקומיים וממדינות שכנות בהם: המרכז לליטיגציה בדרום אפריקה, המרכז לפיתוח אנשים, ברית האיידס והזכויות לדרום אפריקה והמרכז לזכויות אדם ושיקום. אמנסטי אינטרנשיונל והוועדה הבינלאומית לזכויות אדם של הומוסקסואלים ולסביות גינו בחריפות את ההעמדה לדין של הזוג, וכך גם ארגונים וממשלות שלאורך השנים תרמו תרומות כספיות עבור מלאווי בהן: ארצות הברית, הממלכה המאוחדת, גרמניה, נורווגיה, הבנק לפיתוח אפריקאי (אנ'), האיחוד האירופי והבנק העולמי. קבוצות הקואליציה הבינלאומית לבריאות האישה ודינמיקה מגדרית הדגישו את הרקע למאסרה של צ'ימבלנגה כסוגיה של טרנספוביה. הקבוצות מתחו ביקורת על הדיווחים הבינלאומיים על המשפט ועל מתן גזר הדין של צ'ימבלנגה על כך שלא התייחסו לזהותה המגדרית של צ'ימבלנגה כאישה טרנסית בסיקור הנושא של הכשרות נישואים חד-מיניים באותה תקופה.

ב-29 במאי 2010, הנשיא בינגו וה מותריקה חנן את הזוג במהלך ביקורו של מזכ"ל האו"ם ה-8, באן קי-מון במלאווי. משלחת ברמה גבוהה של מומחים משפטיים שמונתה על ידי מכון זכויות האדם של לשכת עורכי הדין הבינלאומית ערכה משלחת חקירת עובדות במלאווי בינואר 2012. מספר נציגי ממשלה הצהירו למשלחת כי "צ'ימבלנגה ומונג'זה לא היו, למעשה, הומוסקסואלים ומומנו בפועל על ידי ארגונים בינלאומיים". עם זאת, המשלחת לא הצליחה לאשש את הקביעה כנכונה. לאחר מכן הזוג נפרד וצ'ימבלנגה קיבלה מעמד של פליטה בדרום אפריקה ומונג'זה התחתן עם אישה אחרת ונפרד ממנה לאחר מכן. הוא מת מסיבות לא ידועות ביולי 2012.

#### מעצרים נוספים

ב-7 בדצמבר 2015, זוג גברים קאת'ברט קולמלה, בן 19, וקלווין גונאני, בן 39, נעצרו בזמן שקיימו פעילות הומוסקסואלית לכאורה. עם זאת, ב-15 בדצמבר 2015, ממשלת מלאווי הודיעה שהאישומים נגדם בוטלו. בהצהרה, שר המשפטים סמואל טמבנו אישר מחדש את ההשעיה של מלאווי על החלת מעצרים והעמדות לדין בגין הפרות של סעיפי חוק העונשין נגד פעילות הומוסקסואלית בין מבוגרים בהסכמה במדינה מאז 2012.

באפריל 2018, המשטרה עצרה אדם בשם לימבנה סיבנדה במזוזו בחשד להיותו הומוסקסואל והאשימה אותו ב-"ביצוע מעשה מגונה". המעצר נעשה על פי הדיווחים בגין הפרה לכאורה של סעיף 156 לחוק העונשין ("נוהגים מגונים בין גברים") ולא על פי הסעיף העיקרי נגד פעילות הומוסקסואלית במדינה (סעיף 153, "עבירות לא טבעיות").

סקירות תקופתיות אוניברסלית על ידי ועדת האו"ם לזכויות אדם
--------------------------------------------------------

ועדת האו"ם לזכויות אדם השלימה במרץ 2011 את הסקירה התקופתית האוניברסלית (אנ') שלה בנוגע למעמד זכויות האדם במלאווי. בסיומה, ההמלצות הבאות הועברו למלאווי על ידי מדינות שונות:

* למלא בדחיפות את התחייבות המדינה לעיקרון הבסיסי של אי-אפליה על פי דיני זכויות האדם הבינלאומיים שעליהם חתמה (האמנה הבינלאומית בדבר זכויות אזרחיות ומדיוניות, האמנה האפריקאית בדבר זכויות אדם ועמים, ההכרזה לכל באי עולם בדבר זכויות האדם) ולבחון את החקיקה הלאומית כדי לבטל את ההפללה של פעילות הומוסקסואלית ולאסור אפליה מכל סיבה, לרבות נגד נטייה מינית (שוודיה).
* רפורמה מוחלטת של מערכת המשפט עבור הבטחת ההתאמה של החוקה וכל חקיקה לאומית אחרת עם התחייבות המדינה לתקנים בינלאומיים של זכויות אדם, לתקן את כל הוראות החוקים שגורמות לאפליה במיוחד על בסיס נטייה מינית (מקסיקו).
* לקבוע מורטוריום על הרשעות נגד קיום פעילות הומוסקסואלית ולבטל את ההפללה של פעילות הומוסקסואלית על מנת ליישם באופן מלא את עקרון השוויון ואי-האפליה בין כל בני האדם (צרפת).
* לתקן את חוק העונשין בכדי לשים קץ לאפליה, עוינות ואלימות נגד אנשים על בסיס נטייתם המינית או זהותם המגדרית (אוסטרליה, אוסטריה, איטליה, אירלנד, גרמניה, הממלכה המאוחדת, לוקסמבורג, קנדה).
* לבטל את הפללתה של פעילות הומוסקסואלית (ארצות הברית). בנוסף, ארצות הברית שיבחה את מלאווי על התקדמותה בהתאמת החקיקה הלאומית שלה למספר אמנות עליהן חתמה אך הביעה ביקורת מהפללתה של פעילות הומוסקסואלית, וציינה בהעברת אי-הפללתה "חלק בלתי נפרד מההגנה המתמשכת על זכויות האדם האוניברסליות במלאווי, וצורך דחוף ומכריע עבור המאבק בהתפשטות מחלות ה-HIV/איידס.
* לבטל כל חקיקה שמפלילה פעילות הומוסקסואלית בין מבוגרים בהסכמה, לאמץ אמצעים למאבק בהסתה לשנאה על רקע נטייה מינית או זהות מגדרית, לאפשר רישום של ארגונים לא ממשלתיים שפועלים ליצור סביבה ללא אפליה עבור נושאים של נטייה מינית וזהות מגדרית (ספרד).
* לסקור את החקיקה הלאומית במטרה לבטל את הפללתה של פעילות הומוסקסואלית ולאסור על כל צורה של אפליה תוך עמידה בהתחייבויותיה הבינלאומיות של המדינה, לשחרר לאתר וללא תנאים את כל האסירים שנשללה מהם חירותם על רקע קיום פעילות הומוסקסואלית (שווייץ).
* לעיין בחוקי המדינה בשאלת זכויותיהם של מיעוטים מיניים עבור הבטחת תיאום החקיקה הלאומית לתקנים הבינלאומיים של זכויות האדם (נורווגיה).

המשלחת המלאווית דחתה את כלל ההמלצות והצהירה באומרה כי "לא היו לנו תוכניות להכשיר פעילות הומוסקסואלית. יש לכבד את רצונותיהם של תושבי מלאווי בהקשר הזה" והוסיפה כי "לא הייתה הסכמה בינלאומית על זכויות להט"ב או על זכותם של הומוסקסואלים להינשא". המשלחת קבעה כי "לא הייתה הומופוביה או הסתה נגד הומוסקסואלים. החוק פשוט מוציא מחוץ לחוק מעשים לא טבעיים, שיכולים להתבצע אפילו בקשר מיני בין גבר לאישה". לגבי סוגיית הכשרת נישואים חד-מיניים, המשלחת הצהירה "זה היה תהליך, אפילו במדינות שהגישו המלצות בעניין הזה. ועדת החוקים של מלאווי עבדה על חוקים שצריך לעדכן. אין חוק שמפליל קיום נישואים כאלה, אבל יש חוק האוסר עבירות לא טבעיות". החוק מציין את הרקע ההיסטורי של מלאווי בתקופה בה היוותה קולוניה של האימפריה הבריטית, ולאחר שקיבלה את עצמאותה, החוקים אומצו ונשארו במקומם, כולל איסור מעשים לא טבעיים. ב-1994, מלאווי אימצה חוקה חדשה, שבמסגרתה הוקמה ועדת חוק שקיבלה מנדט לבחון את כל החוקים של המדינה כדי להבטיח שהם תואמים את החוקה".

### דוחות והמלצות במסגרת האמנה הבינלאומית לזכויות אזרחיות ומדיניות

מלאווי אשררה את האמנה הבינלאומית בדבר זכויות אזרחיות ומדיניות ב-22 בדצמבר 1993. על פי סעיף 40 לאמנה, מלאווי נדרשה להגיש את הדוח הראשוני שלה עד 21 במרץ 1995. מלאווי לא עמדה בהתחייבויות הדיווח שלה במשך יותר מ-17 שנים, למרות תזכורות רבות. ביוני 2012 ערכה ועדת האו"ם לזכויות אדם "תצפיות זמניות מסכמות" לאחר שנות היעדר קבלת הדו"ח ממלאווי שבסיומן הצהירה באומרה כי:

> "הוועדה מודאגת מטענות לגבי מקרי אלימות ואפליה מדווחים של אנשים המנהלים מערכות יחסים חד-מיניות במלאווי, וכן מטענות על הסתה לאלימות כלפיהם מצד חלק מפקידי הציבור והרשויות, אף על פי סעיף 20 של חוקת מלאווי, שמבטיח שוויון בין כל בני האדם ואוסר על גילויי אפליה. הוועדה מודאגת גם מסעיפים 153 ו-156 לחוק העונשין, המפלילים פעילות הומוסקסואלית, ומהתיקון החדש לחוק העונשין, סעיף א137, המפליל גם פעילות הומוסקסואלית בין נשים (סעיפים 2, 3 ו-26). מלאווי צריכה לשנות את חוק העונשין שלה כדי להעביר אי-הפללה בנוגע להומוסקסואליות בין מבוגרים בהסכמה משני המינים, ולנהל קמפיינים להעלאת מודעות כדי לחנך את האוכלוסייה בנושא זה. מלאווי צריכה גם לנקוט בצעדים מתאימים כדי להגן על אנשים המעורבים ביחסים חד-מיניים בהסכמה מפני אפליה ואלימות על בסיס נטייתם המינית, ולהבטיח שפקידי הציבור והרשויות הציבוריות יימנעו משימוש בשפה העלולה לעודד שנאה ואלימות כלפיהם. בהקשר זה, מלאווי צריכה להעמיד לדין אנשים שאחראים למעשי אפליה ואלימות כאלה, ולהעניש את מי שהורשעו".
> 
> 

בתגובה בעל פה שמסרה לוועדה, הצהירה משלחת מלאווי באומרה כי:

> "ממשלת מלאווי הפנתה לוועדת החוקה לבחינה של כל החקיקה הנזכרת לעיל. תהליך הבדיקה יהיה יסודי ומייעץ. ועדת החוקה של מלאווי היא גוף עצמאי והמלצותיה נשקלות ברצינות על ידי ממשלת מלאווי".
> 
> 

בדו"ח הראשוני של מלאווי שהגיע לוועדת האו"ם לזכויות אדם ב-13 ביולי 2012, הצהירה:

> "במונחים של אפליה על רקע נטייה מינית, הרוב המכריע של החברה לא קיבל הומוסקסואליות והומוסקסואליות אינה נהוגה בשטח ציבורי. לכן, סביר מאוד שלא ידווחו מקרים של אפליה ואלימות על רקע נטייה מינית. המדינה העמידה לדין אנשים בגין עיסוק במעשים הומוסקסואלים. לדוגמה, בפרשה המתוקשרת של הרפובליקה נגד טיוונגה צ'ימבלנגה וסטיבן מונג'זה (תיק פלילי מספר 359 של בית משפט השלום משנת 2009) נשפטו שני גברים והורשעו בעבירה של נוהגים מגונים בין גברים, אולם הם זכו מאוחר יותר לחנינה ושוחררו. למרות הוויכוח האחרון על הומוסקסואליות במלאווי, הקונצנזוס הכללי עדיין נשאר, כלומר, רוב המלאווים אינם תומכים בהומוסקסואליות. על מנת להביא בחשבון את עמדות המיעוט, החוקים הרלוונטיים המפלילים פרקטיקות כאלה הופנו מאז לוועדת החוקה לבדיקה מקיפה".
> 
>

טבלת סיכום
----------

|  |  |
| --- | --- |
| פעילות הומוסקסואלית חוקית |  (עונש: עד 14 שנות מאסר בקרב גברים עם אפשרות לענישה גופנית, עד 5 שנות מאסר בקרב נשים, ההפללה דווחה תחת מורטוריום בפועל מאז 2012) |
| גיל הסכמה שווה לזוגות הטרוסקסואלים |  |
| חוקים נגד אפליה בתעסוקה |  |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד-מיניים |  |
| הכרה בזוגיות חד-מינית (איחוד אזרחי, נישואי חוזה, ידועים בציבור) |  |
| אימוץ משותף על ידי זוגות חד-מיניים |  |
| אימוץ ילד חורג בקרב זוגות חד-מיניים |  |
| גישה להפריה חוץ-גופית בקרב זוגות לסביות |  |
| הכרה משפטית בשינוי מגדר |  |
| לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא |  |
| איסור על ביצוע טיפול המרה בחוק |  |
| פונדקאות מסחרית לזוגות גברים הומוסקסואלים |  |
| גברים המקיימים יחסי מין עם גברים רשאים לתרום דם |  |

ראו גם
------

* זכויות להט"ב
* זכויות להט"ב באפריקה
* זכויות להט"ב בחבר העמים הבריטי

הערות שוליים
------------

1. ↑  "Malawi court convicts gay couple". *BBC News* (באנגלית בריטית). 2010-05-18. נבדק ב-2022-11-30.
2. ↑  Jessica Geen, Malawi gay couple found guilty of unnatural acts and gross indecency, PinkNews | Latest lesbian, gay, bi and trans news | LGBTQ+ news, ‏2010-05-18 (באנגלית אמריקאית)
3. ↑  "Malawi gay couple to face court" (באנגלית בריטית). 2009-12-29. נבדק ב-2022-11-30.
4. ↑  "Malawi pardons jailed gay couple". *BBC News* (באנגלית בריטית). 2010-05-29. נבדק ב-2022-11-30.
5. ↑  Josh Milton, First-ever Malawi Pride sees brave activists deliver demands to the president, PinkNews | Latest lesbian, gay, bi and trans news | LGBTQ+ news, ‏2021-06-28 (באנגלית אמריקאית)
6. ↑  Malawi’s LBGTQ+ community celebrates first Pride parade, the Guardian, ‏2021-06-28 (באנגלית)
7. ↑  "Sex Between Women Now a Crime in Malawi: New Law Violates Human Rights Obligations of Malawi", (PDF)
8. ↑  Malawi-NGOs against assenting anti-lesbian penal code, africanews
9. ↑  Malawi to review homosexuality ban after US aid threat, the Guardian, ‏2011-12-09 (באנגלית)
10. ↑  Wayback Machine, web.archive.org, ‏2016-03-04
11. ↑  Malawi president vows to legalise homosexuality, the Guardian, ‏2012-05-18 (באנגלית)
12. ↑  "Malawi to overturn homosexual ban, Joyce Banda says". *BBC News* (באנגלית בריטית). 2012-05-18. נבדק ב-2022-11-30.
13. ↑  Faith Karimi, Amnesty: Malawi suspends anti-gay laws, CNN, ‏2012-11-06 (באנגלית)
14. ↑  Why Malawi can’t just legalise homosexuality | Pambazuka News, www.pambazuka.org, ‏2016-03-05 (באנגלית)
15. ↑  Malawi's LGBTQ Community's Short-Lived Freedom, HuffPost, ‏2012-11-15 (באנגלית)
16. ↑  3 in Malawi prisons await ruling on sodomy law – Erasing 76 Crimes, 76crimes.com
17. ↑  Stronger voices for LGBT rights in Malawi – Erasing 76 Crimes, 76crimes.com
18. ↑  Glimmers of hope, despite Malawi pastors’ wrong-headed idea – Erasing 76 Crimes, 76crimes.com
19. ↑  Joe Williams, Malawi backs out of LGBT referendum, PinkNews | Latest lesbian, gay, bi and trans news | LGBTQ+ news, ‏2015-09-06 (באנגלית אמריקאית)
20. ↑  Malawi: Court Rejects Moratorium On Gays - Police Can Arrest Homosexuals - allAfrica.com, web.archive.org, ‏2016-02-13
21. ↑  Malawi: Judge seeks renewed gay arrests; gay man attacked – Erasing 76 Crimes, 76crimes.com
22. ↑  Gay Rights Group Decries Malawi’s Marriage Law, International Business Times, ‏2015-04-17 (באנגלית אמריקאית)
23. ↑  Naith Payton, Malawi’s new anti-LGBT law comes into effect, PinkNews | Latest lesbian, gay, bi and trans news | LGBTQ+ news, ‏2015-04-17 (באנגלית אמריקאית)
24. ↑  Malawi president pardons, frees gay couple, web.archive.org, ‏2021-01-22
25. ↑  Malawi gays stay underground | Malawi Nyasa Times - News from Malawi about Malawi, web.archive.org, ‏2020-09-19
26. ↑  CHAPTER IV: Human Rights, web.archive.org, ‏2023-06-10
27. ↑  "Gay rights way to fight AIDS in Malawi-official". *Reuters* (באנגלית). 2009-09-15. נבדק ב-2022-11-30.
28. ↑  Malawi man arrested for posting gay rights posters - CNN.com, www.cnn.com (באנגלית)
29. ↑  "Malawi gays 'must be more open'" (באנגלית בריטית). 2010-02-09. נבדק ב-2022-11-30.
30. ↑  Media - CEDEP: Centre for the Development of People, web.archive.org, ‏2015-10-04
31. ↑  "2011 Country Reports on Human Rights Practices: Malawi, Bureau of Democracy, Human Rights and Labor, U.S. Department of State, page 23", (PDF)
32. ↑  Aaron Day, Malawi: Muslim association calls for gay people to be condemned to death, PinkNews | Latest lesbian, gay, bi and trans news | LGBTQ+ news, ‏2014-02-18 (באנגלית אמריקאית)
33. ↑  Happy Arnold Soko, Msonda faces arrest over gay attack, Malawi 24, ‏2016-01-05 (באנגלית אמריקאית)
34. ↑  Call for police probe of anti-gay hate speech in Malawi – Erasing 76 Crimes, 76crimes.com
35. ↑  Gay Malawian appeals for justice; now he’s in hiding – Erasing 76 Crimes, 76crimes.com
36. ↑  The Tablet-w: enquiries@thetablet.co.uk, Catholics join evangelicals in Malawi marching against homosexuals, The Tablet (באנגלית)
37. ↑  Malawi: Arrests, Violence against LGBT People, Human Rights Watch, ‏2018-10-26 (באנגלית)
38. ↑  Patrick Kelleher, Malawi’s anti-LGBT+ laws fuel ‘violence and discrimination’ according to new report, PinkNews | Latest lesbian, gay, bi and trans news | LGBTQ+ news, ‏2018-10-28 (באנגלית אמריקאית)
39. ↑  Sibu M. Mokoena, Breaking: Malawi holds first Gay pride parade, Malawi 24, ‏2021-06-26 (באנגלית אמריקאית)
40. ↑  "Malawi gay couple to face court" (באנגלית בריטית). 2009-12-29. נבדק ב-2024-01-27.
41. ↑  Malawi gay wedding couple denied bail for 'own protection', the Guardian, ‏2010-01-04 (באנגלית)
42. ↑  Jessica Geen, Malawi gay couple found guilty of unnatural acts and gross indecency, PinkNews | Latest lesbian, gay, bi and trans news | LGBTQ+ news, ‏2010-05-18 (באנגלית אמריקאית)
43. ↑  "Malawi court convicts gay couple". *BBC News* (באנגלית בריטית). 2010-05-18. נבדק ב-2024-01-27.
44. ↑  "Malawi gay couple get maximum sentence of 14 years". *BBC News* (באנגלית בריטית). 2010-05-20. נבדק ב-2022-11-30.
45. ↑  Malawi Gay Couple Found Guilty of Love - IPS ipsnews.net, web.archive.org, ‏2012-04-02
46. ↑  Pinaytg, TRANSGENDER FILIPINA (PinayTG): Jailed and gay-ed, TRANSGENDER FILIPINA (PinayTG), ‏2010-05-20
47. ↑  In The Interest of "Equality," Malawian Woman’s Identity Is Erased, web.archive.org, ‏2013-07-04
48. ↑  "Malawi pardons jailed gay couple". *BBC News* (באנגלית בריטית). 2010-05-29. נבדק ב-2024-01-27.
49. ↑  Trans woman jailed under Malawi’s anti-gay laws speaks out, web.archive.org, ‏2018-08-28
50. ↑  FACE OF MALAWI, Steven Monjeza dead, ‏2012-07-31 (באנגלית אמריקאית)
51. ↑  Malawi drops charges against 2 arrested for gay sex – Erasing 76 Crimes, 76crimes.com
52. ↑  Malawi arrests came with threats, assault, extortion – Erasing 76 Crimes, 76crimes.com
53. ↑  Luke Bisani, Two gays arrested while having sex in Malawi, Malawi 24, ‏2015-12-09 (באנגלית אמריקאית)
54. ↑  "This one graph shows the biggest threat to LGBT rights in Malawi". *Washington Post* (באנגלית אמריקאית). ISSN 0190-8286. נבדק ב-2022-11-30.
55. ↑  Malawi police arrest man suspected of being gay in Mzuzu, charged with ‘gross indecency’ - Malawi Nyasa Times - News from Malawi about Malawi, www.nyasatimes.com, ‏2018-04-25 (באנגלית בריטית)
56. ↑  Malawi: Trying to elude moratorium on anti-gay arrests – Erasing 76 Crimes, 76crimes.com
57. ↑  "Outcome of the Universal Periodic Review: Malawi, United Nations Human Rights Council, Ninth Universal Periodic Review, A/HRC/16/DEC/102, 16 March 2011", web.archive.org
58. ↑  "Initial reports of state parties: Malawi", United Nations Human Rights Committee, 103rd Session, CCPR/C/MWI/1, paragraphs 105, 109, and 110, page 20, 13 July 2012", (PDF)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |